# 3. Os cimentos da democracia

## Glosario

## Afiliar

Definición:

  Unirte a un grupo, asociación ou partido porque estás de acordo co que defende e queres participar na súa actividade.

Exemplo:

  Esta persoa pertence a asociación “Discadeira”, para o apoio a persoas con discapacidade. Leva afiliada dende hai tres anos.

## Candidata/o

Definición:

  Persoa que aspira a ocupar unha praza ou posto, a saír elixida nun partido político, a gañar un premio, unha elección etc.

Exemplo:

  Esta persoa é candidato a gañar o Premio Nobel en Medicina.

## Efeméride

Definición:

  Noticia en que se refire o que aconteceu nun día determinado do ano. Tamén poden ser varios sucesos importantes ocorridos nun día.

Exemplo:

  No xornal, a sección de efemérides é moi entretida.

## Oriúndo/a

Definición:

  É un adxectivo que significa que ten a súa orixe ou que naceu nun lugar determinado.

Exemplo:

  Laura é oriúnda de Portugal.

## Orzamento

Definición:

  É o cálculo ou estimación anticipada do custo dunha obra ou dun servizo, é dicir, un presuposto da cantidade de diñeiro necesaria para adquirir ou facer algo.

Exemplo:

  Quero mercar un coche, vou pedir un orzamento para saber canto me custa.

## Sufraxio

Definición:

  Procedemento mediante o cal unha persoa expresa a súa vontade política, xeralmente por medio do voto cando se celebran unhas eleccións.

Exemplo:

  As persoas dese país poden votar libremente. Exercen o seu dereito ao sufraxio.

# Superheroes en acción!

Nunha democracia, todas as persoas de todas as culturas teñen cabida e son valoradas.

Contamos con diferentes poderes que actúan como superheroes, cada un no seu propio papel, protexendo os nosos dereitos e deberes e garantindo o equilibrio entre as nacións e os cidadáns.

Grazas á nosa Constitución, a voz do pobo é escoitada e atendida.

Avanza para descubrires máis sobre estes superheroes da democracia.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)