# 3.5. Xuntos e xuntas máis fortes

## Glosario

## Acta

Definición:

  Resumo escrito do acontecido e acordado nunha reunión ou sesión.

Exemplo:

  O Secretario ou Secretaria recolleu os acordos na acta e todos os e as presentes asinaron debaixo.

## Anteface

Definición:

  Obxecto con que se tapa a cara ou parte dela para non ser recoñecido/a, en particular a zona que está arredor dos ollos.

Exemplo:

  María usa anteface para durmir.

## Bosquexar

Definición:

  Comezar un proxecto usando os elementos básicos, esbozar.

Exemplo:

  O artista bosquexou a figura do modelo que debuxaba.

## Conmemorar

Definición:

  Lembrar mediante unha cerimonia ou obra un determinado acontecemento ou celebración.

Exemplo:

  O 17 de maio conmemórase o día das Letras Galegas.

## Cuestionario

Definición:

  Lista de preguntas expostas ordenadamente e seguindo un criterio determinado, usada na realización de enquisas, exames...

Exemplo:

  A nena cubriu o cuestionario sobre os seus alimentos favoritos.

## Intermediario

Definición:

  Persoa que serve de unión entre outras dúas persoas ou grupos, que as relaciona ou que fai chegar algo dunha á outra.

Exemplo:

  O ministro de exteriores intermediou para acadar a paz entre os dous países.

# Ti tamén contas!

Chegados a este punto xa coñeces moi ben como se xestiona o teu país, Galicia e mesmo a túa vila pero... Se hai un lugar onde pasas a maior parte do tempo, aprendes cousas novas cada día e compartes momentos marabillosos con amigas e amigos, ese é o COLE.

Nel pasan moitas cousas “nos despachos” das que ti non sabes nada, mais que fan posible que todo funcione e que recibas a mellor educación posible. Saberías dicir polo menos unha persoa do teu cole que creas que ten encomendada a tarefa de facer que todo funcione?

Seguramente pensaches na directora ou director do teu centro e, efectivamente tes moita razón! Pero o que ao mellor non sabes é que non é un traballo solitario, senón que son moitas as persoas que colaboran no funcionamento do teu cole.

E agora ven o que seguro que non esperas. Sabes quen pode ser unha desas persoas que colaboran para que todo marche ben na escola? ES TI! Si, si, tal como o les, ti podes formar parte deste equipo de superheroes e superheroínas que coidan de que a escola sexa o lugar máxico que coñeces.

Queres saber como podes achegar o teu gran de area? Imos aló!

## Lectura facilitada

Se hai un lugar onde pasas a maior parte do tempo, aprendes cousas novas cada día e compartes momentos marabillosos con amigas e amigos, ese é o COLE.

Sabes quen pode ser unha das persoas que colaboran para que todo marche ben na escola?

ES TI! Si, si, tal como o les, ti podes formar parte deste equipo de superheroes e superheroínas que coidan do cole.

Queres saber como podes achegar o teu gran de area? Imos aló!

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)