# 1.1. O sistema democrático

# Sistema democrático

Algunha vez te preguntaches quen toma as decisións sobre cousas importantes sobre onde vives? Por exemplo, quen fai posible que teñamos persoal sanitario cando o necesitamos, escolas gratuítas ou boas estradas para viaxar con seguridade?

Pois todo isto ocorre grazas ás persoas que forman os gobernos. E sabes por que están aí? Porque foron ELIXIDAS!

Mais... quen as elixiu? Boa pregunta! Esas persoas foron elixidas por toda a cidadanía maior de idade. E sabes como o fan? Pois usando un superpoder moi especial: o voto!

Este superpoder existe porque vivimos nun sistema chamado democracia. Esta palabra vén do grego e significa:

Demos → Pobo
Kratos → poder

Entón, xa o ves, non si? A democracia dálle poder ás persoas! E grazas a ferramentas como o voto, podemos decidir como queremos vivir en comunidade.

Se queres aprender máis sobre este gran superpoder, ven connosco nesta aventura!

## Lectura facilitada

Teste preguntado algunha vez quen decide sobre moitas cousas que suceden na túa vila?

Suceden grazas á xestión dos gobernos, formados por persoas que foron elixidas

por todas e todos os cidadáns maiores de idade que teñen dereito ao voto.

Isto sucede grazas á forma en que a nosa sociedade xestiona todos os seus asuntos: mediante un sistema democrático.

## Audio

audio/mpeg

# Que pasará cando remates esta aventura?

## Moitas cousas emocionantes che agardan se es quen de superares os retos que te propoñemos!

Ao final desta aventura serás quen de entender e contar correctamente:

- Coñecer e exercer a participación social no teu colexio.
- Coñecer a diversidade cultural do teu país.
- Coñecer as principais características da democracia.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)