# 3.6. Quen manda aquí?

# Un equipo de superheroes

Imos falar sobre o equipo directivo da vosa escola. É como un grupo de superheroes e superheroínas que traballan conxuntamente para que todo funcione ben no colexio. Normalmente está formado por:

## A directora ou director

É quen capitanea o equipo. Toma as decisións máis importantes e asegúrase de que todo vaia ben.

## A xefa ou xefe de estudos

É quen organiza as clases, os horarios e axuda os profesores e alumnos.

## A secretaria ou secretario

Encárgase dos papeis importantes e coida o diñeiro da escola.

## Moita tarefa

O traballo do equipo directivo é eeeeenorme, mais a modo de resumo, velaquí unhas cantas ideas:

## 1. Coidan a escola

Asegúranse de que teñades todo o que necesitades para aprender, como libros e materiais.

## 2. Axudan os profesores e profesoras

Traballan cos mestres e mestras para que as clases sexan divertidas e aprendades moito.

## 3. Falan coas familias

Organizan reunións cos vosos pais para contarlles as cousas que suceden na escola.

## 4. Resolven problemas

Se hai algún conflito ou dificultade, eles buscan solucións.

## 5. Organizan actividades especiais

Planean festas, excursións e eventos divertidos para todas e todos.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)