# É a túa quenda!

# Verdadeiro ou Falso?

Indica verdadeiro ou falso nas seguintes cuestións:

# Pregunta 1

Os dereitos humanos son só para os adultos?

Verdadeiro Falso

# Retroalimentación

Falso

Os dereitos humanos son para a aplicación de todas as persoas, desde bebés ata anciáns.

# Pregunta 2

A Convención sobre os Dereitos da Infancia protexe a todos os nenos e nenas menores de 18 anos?

Verdadeiro Falso

# Retroalimentación

Verdadeiro

Esa Convención foi feita en 1990, e obriga aos gobernos a protexer e a cumprir cos dereitos dos nenos e das nenas.

A Convención sobre os Dereitos do Neno converteuse en lei en 1990, despois de ser asinada e aceptada por 20 países, entre eles o estado español.

# Pregunta 3

As nenas e os nenos teñen dereito a xogar e a descansar?

Verdadeiro Falso

# Retroalimentación

Verdadeiro

Xogar e descansar forma parte dos dereitos fundamentais para o desenvolvemento saudable, tanto físico como psicolóxico.

# Pregunta 4

Os nenos e as nenas teñen dereito a recibir educación de balde?

Verdadeiro Falso

# Retroalimentación

Verdadeiro

É outro dereito importante, a educación debe ser accesible para todos os nenos e nenas sen custe.

# Fai un mural sobre os dereitos da infancia

Agora é a túa quenda para investigar e documentarte sobre os dereitos dos nenos e das nenas.

Crea un mural no que inclúas toda a información recollida sobre os dereitos da infancia. Alén disto, é importante que expliques e mostres as accións necesarias para preservar estes dereitos.

No seguinte vídeo, encontrarás un exemplo de mural sobre a infancia, elaborado polo INTEF (Instituto Nacional de Tecnoloxías Educativas e de Formación do Profesorado) que ilustra os pasos a seguir para completar a tarefa de crear un mural sobre os dereitos da infancia.

# Agora autoavalíate ti

Le cada pregunta e puntúa cada criterio do 1 ao 3, sendo 1 non conseguido e 3 conseguido. Por favor, recorda ser sincero ou sincera.

Escala de autoavaliación sobre a creación dun mural
| 1 | 2 | 3
--- | --- | --- | ---
Colaboración na elección do título do mural | Non traballei en colaboración (1) | Colaborei un pouco (2) | Traballei de forma activa no grupo (3)
Sentinme a gusto traballando co equipo que me tocou | Non me sentín a gusto (1) | Sentinme pouco a gusto (2) | Estiven moi ben, moi a gusto (3)
Acheguei ideas boas e escoitei aos meus compañeiros e compañeiras para chegar a un acordo | Non acheguei ideas nin escoitei aos demais (1) | acheguei algo (2) | Propuxen boas ideas e escoite os demais (3)
Axudei e propuxen ideas para facer contidos con debuxos, imaxes, formas... | Non axudei nada (1) | Axudei pouco (2) | Axudei moito ao meu grupo (3)
Recollín máis información externa pola miña conta. | Non busquei nada (1) | Busquei algunha información (2) | Busquei moita información pola miña conta (3)
Propuxen melloras e acheguei solucións | Non propuxen ningunha mellora (1) | Propuxen algunha mellora (2) | Propuxen boas melloras e solucións (3)
Estiven comprometido/a e con boa actitude co traballo en equipo e cos meus compañeiros e compañeiras. | Nada (1) | Pouco (2) | Moito (3)

Proxecto cREAgal. Escala de autoavaliación sobre a creación dun mural (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)